Skub, flere slag på kroppen og slag i hovedet med næseblod som følge. Det var det, den 30-årige mand fra Vendsyssel var tiltalt for at have udsat sine tre børn for. Tirsdag eftermiddag sad han i retten i Hjørring, og her blev han frifundet for flere af forholdene. - Han blev frifundet for de fleste tiltag, blandt andet fordi man vurderer at børnenes vidneudsagn ikke var stærke nok beviser, siger forsvarsadvokat Søren Beckermann. Faderen til de tre børn erkendte dog, at han havde givet et af børnene to klap bagi. Han vurderer ikke selv de to klask som vold, men nærmere som en markering, oplyser forsvareren. Anklageren gik efter, at tiltalte skulle have en ubetinget fægselstraf på et halvt år. Men han slap med en betinget dom på 50 dage og samfundstjeneste.

Referat:
En mand var tiltalt for have begået vold mod sine tre børn, men han blev frifundet for flere forhold.